Subject: Re: [lojban] Re: "not only"

From: "Jorge Llambias" <[email-masked]>
Date: Sun, 22 Apr 2001 01:00:42

la xod cusku di'e

> > i le du'u no na'e fetsi ca'a pazvau na nibli
> > le du'u su'o fetsi ca'a pazvau
>
>.i mi jimpe la'e di'u goi ko'e .i ku'i va'o le za'i do djica le nu ba'e
>sidju le do tercusku kei kei tezu'e ma do cusku da po le si'o fetsi

i mu'a mi birti le du'u no na'e fetsi pe le do lanzu ca'a pazvau
i ku'i la'edi'u na krinu le nu mi jinvi le du'u su'o fetsi pe le
do lanzu ca'a pazvau

>.i mi
>lanli fi le prenu mukti be le pu'u cuxna le steci valsi

i mi go'i i ku'i do na ka'e cpacu le kampu javni pa po'o mupli

>.i ja'o ko'e drani le ka logji .i ku'i ma mukti tu'a ko'e .i zukte fi ma

i su'oroi ka'e racli mukti

>.i mu'i le kamcizra le tercusku na'o sruma le du'u le remoi sidbo cu jetnu

i lakne i ku'i na nibli iseki'ubo xagmau fa le nu na skicu
fo le ka nibli

co'o mi'e xorxes

_________________________________________________________________________
Get Your Private, Free E-mail from MSN Hotmail at http://www.hotmail.com.